2011. aasta tooted ja teenused (sulgudes 2010. aasta andmed)

Poliitikaanalüüs ja aruandlus 2010. aastal kinnitati ja laiendati keskuse mandaati, milleks on kutsehariduse ja -koolituse prioriteetide rakendamisel tehtud edusammude jälgimine. Keskus võttis kasutusele järgmised uued lähenemisviisid: i) koostada ülevaade liikmesriikide vastavates poliitikates alates 2010. aastast toimunud arengutest, ii) koostada põhjalik poliitikaülevaade edusammudest 2014. aasta poliitikaeesmärkide saavutamisel. Kutsehariduse ja -koolituse süsteemide ja valdkonna poliitikas toimunud arengute kohta süstemaatilise teabe kogumiseks võeti ReferNeti (keskuse teatmematerjalide ja erialateabe võrgu) jaoks kasutusele uus raamistik. ELi hariduse ja kultuuri ning tööhõive volinikud aitasid kaasa keskuse agoraa-tüüpi konverentsi„Sild tulevikku – Euroopa kutsehariduse ja -koolitus aastatel 2002–2010” kordaminekule. Kutsehariduse ja -koolituse rahastamise jagunemise kõige mõjusamaid mehhanisme käsitleva võrdleva analüüsi tulemusi arutati Ungari eesistumise ajal toimunud hariduse ja kultuuri peadirektoraadi ja Ungari koostöös korraldatud konverentsil, mis käsitles täiskasvanuõpet ja Rahvusvahelise Tööorganisatsiooni oskuste arendamise akadeemiat. Toetav arendustegevus ja Euroopa ühiste vahendite rakendamine Keskus koordineeris koos Euroopa Komisjoniga (hariduse ja kultuuri peadirektoraat) Euroopa kvalifikatsiooniraamistiku nõuanderühma. 2011. aasta oktoobris avaldati aruanne „The development of national qualifications frameworks in Europe”. Keskus analüüsis 14 riigi nn referentsaruandeid, 24 taustadokumenti ja 16 Euroopa kvalifikatsiooniraamistikku kajastaval kohtumisel aset leidnud debatil (nt Ungari eesistumise ajal toimunud kvalifikatsiooniraamistiku konverents) esitatud 24 ettekannet. Valmis teine Euroopa kutseõppe ja -koolituse ainepunktide süsteemi (ECVET) järelevalvearuanne, mis keskendus ECVETi rakendamise strateegiatele. Jätkati EQAVETi toetamist; avaldati väljaanne „Assuring quality in VET – the role of accrediting VET providers”. Keskuse hallatava Europass veebilehe kasutajate arv kasvab endiselt. Alates Europassi käivitamisest on veebis koostatud 16,6 miljonit CVd (2011. aastal 5,8 miljonit ja 2010. aastal 3,8 miljonit). Euroopa vahendite ühtsema rakendamise huvides organiseeris keskus ühise töötoa Euroopa Parlamendis ja konverentsi sotsiaalpartnerite jaoks, kus käsitleti nende rolli Euroopa vahendite rakendamisel. Kaks teabelehte: „Qualifications frameworks in Europe: modernising education and training” ning „Shaping lifelong learning: making the most of European tools and principles” kus võeti kokkupoliitikakujundajatele mõeldud kõige tähtsamad sõnumid. Õppeaastal 2010/11 koordineeriti 243 õppereisi, milles osales 31 riigi 2 723 spetsialisti. Mõju-uuringud näitavad sotsiaalpartnerite kõrget rahulolumäära (96 %; 2010. aastal 100 %) ja head kvaliteeti. Oskuste ja pädevuste analüüs Avaldati kutseoskuste ajakohastatud prognoos. Peeti konverents, kus võrreldi erinevaid tuleviku kutseoskuste prognoosimise meetodeid. Lepiti kokku üle-Euroopalise tööandjatele suunatud vajaminevaid oskusi käsitleva uuringu meetodid. Koos valdkonna peamiste rahvusvaheliste ja liikmesriikide tegijatega korraldati seminar, mis käsitles tulevikuks prognoositud vajalike oskuste ning nende arendamise teemat. Koostöös Rahvusvahelise Tööorganisatsiooniga avaldati kokkuvõtlik aruanne „ Skills for green jobs: a global review”. Kutseoskuste vajadustele mittevastavust käsitlev uurimistegevus keskendus migratsiooniteemadele. Avaldati uuringuaruanne „Migrants, minorities, mismatch?”. Kvalifikatsioonid elukestvaks õppeks Poola eesistumise ajal peetud noorte oskuste arendamise teemalisel konverentsil tutvustati järgmiste valdkondade uurimistulemusi: õppekavade hindamine ning õppetulemuste mõju inimestele. Organiseeriti rahvusvaheline töötuba õppekavade uuendamise ja reformimise teemal. Ungari eesistumise ajal toimunud konverentsil tutvustati uuringut „ Learning while working – Success stories on workplace learning in Europe”. Arutelu uuringu üle toimus Poola eesistumise ajal peetud kutsehariduse ja -koolituse eest vastutavate peadirektorite kohtumisel. Elukestvat juhendamist käsitlevas aruandes uuriti liikmesriikides nõukogu elukestva juhendamise resolutsiooni rakendamisel tehtud edusammme. Ajakohastati 32 riiki hõlmav tõendamise Euroopa andmekogu. Kutsehariduse ja -koolituse sotsiaalmajandusliku kasu kohta avaldati teabeleht ning neli teaduslikku tööd. Organisatsiooni tegevuse mõju Põhinäitajad annavad tunnistust organisatsiooni tegevuse suurest mõjust: tsitaadid 105 ELi tasandi poliitikadokumendis, 16 ELi tasandi mandaati, otsene sisend 13 ELi poliitikadokumendi jaoks. Keskuse veebliehe külastatavus kasvas, panustati 100 konverentsi töösse, korraldati 108 koosolekut/üritust; avaldati 130 trükist, keskuse tööd kajastati meedias 380 korda. Keskuse veebilehelt laaditi 2011. aastal alla rohkem kui 496 000 keskuse väljaannet (40 % rohkem kui 2010. aastal). Lisateave veebilehel www.cedefop.europa.eu (2011. aasta aastaaruanne ja aasta tegevusaruanne).